Priit Jaagant

Priit Jaagant (31. juuli 1972 – 17. mai 2025 Kauttua, Eura vald, Soome) oli eesti ärijuht. 

Ta lõpetas 1990. aastal Nõo Reaalgümnaasiumi ja 1995. aastal Tallinna Tehnikaülikooli ehituse õppevaldkonna ehituse erialal. 

Ta oli mitme äriühingu, sealhulgas osaühingu Mapri Ehitus ja mittetulundusühingu Eesti Karate-Do Shotokai juhatuse liige. Kuni aastani 2010 töötas ta aktsiaseltsi Nordecon Ehitus juhatuse esimehena. Ta omas ka suurt osalust Reterra Estate’is, mis arendab Hipodroomi kvartalit Tallinnas."Kes olid kopteriõnnetuses hukkunud ettevõtjad Oleg Sõnajalg ja Priit Jaagant?" Delfi Ärileht, 17. mai 2025 

Priit Jaagant hukkus koos abikaasaga Eura kopteriõnnetuses Eura lennuvälja lähedal Soomes."Välisministeerium: Soome kopteriõnnetuses ellujäänuid pole" ERR, 17. mai 2025

Alpinismiharrastus 
1994. aastal osales ta Eesti esimesel ekspeditsioonil Alpides asuvale Matterhornile (4477 m), mida juhtis Erika Ader. Ekspeditsiooni käigus tõusis seitse Eesti alpinisti, nende seas ka Priit Jaagant, mööda klassikalist Hörnli marsruuti mäe tippu.

Karate harrastus
Karatega alustas EKDS-is 2000. aasta novembris. Enne seda oli erinevatel aegadel harjutanud kokku neli aastat Shotokan karated. Musta vöö tase KDS-is omistati talle 2004. aastal, KDSi kõrgeim vööaste, 5. dan, 2017. aasta sügisel. Priit Jaagant oli EKDS Otepää klubi treener.

Viited

Kategooria:Eesti ettevõtjad
Kategooria:Nõo Reaalgümnaasiumi vilistlased
Kategooria:Tallinna Tehnikaülikooli vilistlased
Kategooria:Eesti alpinistid
Kategooria:Lennuõnnetusel hukkunud
Kategooria:Sündinud 1972
Kategooria:Surnud 2025